CELEX: 62017TN0510
Language: lv
Date: 2017-11-06 00:00:00
Title: Lieta T-510/17: Prasība, kas celta 2017. gada 4. augustā – Del Valle Ruiz u.c./Komisija un VNV

6.11.2017   
            
            
               LV
            
            
               Eiropas Savienības Oficiālais Vēstnesis
            
            
               C 374/35
            
         Prasība, kas celta 2017. gada 4. augustā – Del Valle Ruiz u.c./Komisija un VNV
   (Lieta T-510/17)
   (2017/C 374/53)
   Tiesvedības valoda – angļu
   
      Lietas dalībnieki
   
   
      Prasītāji: Antonio Del Valle Ruiz (Mehiko, Meksika) un 41 citi prasītāji (pārstāvji – P. Saini, QC, J. Pobjoy, Barrister, un R. Boynton, Solicitor)
   
      Atbildētāji: Eiropas Komisija un Vienotā noregulējuma valde (VNV)
   
      Prasītāju prasījumi:
   
   
               —
            
            
               atcelt, pirmkārt, Vienotās noregulējuma valdes 2017. gada 7. jūnija izpildvaldē pieņemto lēmumu par noregulējuma shēmas pieņemšanu attiecībā uz Banco Popular Español, S.A., un, otrkārt, Komisijas Lēmumu (ES) 2017/1246 (1), kā arī atzīt par prettiesiskiem Regulas (ES) Nr. 806/2014 (2) 18. un 22. pantu;
            
         
               —
            
            
               piespriest atbildētajām atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza deviņus pamatus.
   
               1.
            
            
               Ar pirmo pamatu tiek apgalvots, ka Regulas Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam (turpmāk tekstā – “VNM regula”), 18. pants ir prettiesisks, jo tajā paredzētajā procedūrā akcionāriem nav sniegta iespēja tikt uzklausītiem, kā arī netiek pieļauts veikt pārbaudi tiesā, kas ir pretrunā a) Eiropas Savienības Pamattiesību harta (turpmāk teksta – “ES harta”) 41., 47. un 48. pantam un b) samērīguma principam.
            
         
               2.
            
            
               Ar otro pamatu tiek apgalvots, ka, neraugoties uz to, vai VNM regulas 18. pants ir prettiesisks, ar apstrīdēto VNV lēmumu un apstrīdēto Komisijas lēmumu esot pārkāpts ES hartas 41., 47. un 48. pants.
            
         
               3.
            
            
               Ar trešo pamatu tiek apgalvots, ka VNV un Komisija bez pamatojuma un nesamērīgi esot pārkāpušas prasītāju tiesības uz īpašumu.
            
         
               4.
            
            
               Ar ceturto pamatu tiek apgalvots, ka VNV un Komisija ir pārkāpušas VNM regulas 20. pantu, jo tās pirms apstrīdētā VNV lēmuma un apstrīdētā Komisijas lēmuma pieņemšanas neesot veikušas pienācīgu un neatkarīgu novērtējumu.
            
         
               5.
            
            
               Ar piekto pamatu tiek apgalvots, ka VNV un Komisija ir pārkāpušas VNM regulas 18. panta 1. punktu, nolemjot, ka 18. panta 1. punkta a) un b) apakšpunktā minētie priekšnosacījumi ir izpildīti.
            
         
               6.
            
            
               Ar sesto pamatu tiek apgalvots, ka VNV un Komisija ir pārkāpušas VNM regulas 21. panta 1. punktu, nosakot, ka nosacījumi īstenot tiesības veikt kapitāla instrumentu norakstīšanu un konvertāciju bija izpildīti.
            
         
               7.
            
            
               Ar septīto pamatu tiek apgalvots, ka VNV un Komisija ir pārkāpušas būtiskas procedūras prasības, pienācīgi nepamatojot apstrīdēto VNV lēmumu un apstrīdēto Komisijas lēmumu.
            
         
               8.
            
            
               Ar astoto pamatu tiek apgalvots, ka, izvēloties uzņēmuma pārdošanas instrumentu, VNV un Komisija esot pārkāpušas a) samērīguma principu un b) prasītāju tiesisko paļāvību, bez pamatojuma atkāpjoties no noregulējuma plāna.
            
         
               9.
            
            
               Ar devīto pamatu tiek apgalvots, ka ar VNM regulas 18. un 20. pantu esot pārkāpti principi attiecībā uz pilnvaru deleģēšanu.
            
         
      (1)  Komisijas 2017. gada 7. jūnija Lēmums (ES) 2017/1246, ar ko apstiprina Banco Popular Español S.A. noregulējuma shēmu (paziņots ar dokumentu C(2017) 4038) (OV 2017, L 178, 15. lpp.).
   
      (2)  Eiropas Parlamenta un Padomes 2014. gada 15. jūlija Regula (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (OV 2014, L 225, 1. lpp.).